CELEX: 22018D1804
Language: hu
Date: 2016-12-02 00:00:00
Title: Az EGT Vegyes Bizottság 244/2016 határozata (2016. december 2.) az Európai Gazdasági Térségről szóló megállapodás XIII. mellékletének (Közlekedés) módosításáról [2018/1804]

22.11.2018   
               
               
                  HU
               
               
                  Az Európai Unió Hivatalos Lapja
               
               
                  L 296/37
               
            
         AZ EGT VEGYES BIZOTTSÁG 244/2016 HATÁROZATA
         (2016. december 2.)
         az Európai Gazdasági Térségről szóló megállapodás XIII. mellékletének (Közlekedés) módosításáról [2018/1804]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A nehéz tehergépjárművekre egyes infrastruktúrák használatáért kivetett díjakról szóló 1999/62/EK irányelv módosításáról szóló, 2011. szeptember 27-i 2011/76/EU európai parlamenti és tanácsi irányelvet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás XIII. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás XIII. mellékletének 18a. pontja (1999/62/EK európai parlamenti és tanácsi irányelv) a következőképpen módosul:
            
                        1.
                     
                     
                        A szöveg a következő francia bekezdéssel egészül ki:
                        
                                    „—
                                 
                                 
                                    
                                       32011 L 0076: Az Európai Parlament és a Tanács 2011. szeptember 27-i 2011/76/EU irányelve (HL L 269., 2011.10.14., 1. o.)”.
                                 
                              
                  
                        2.
                     
                     
                        A d) és e) pont helyébe a következő szöveg lép:
                        
                                    „e)
                                 
                                 
                                    A 7i. cikk (2) bekezdése a következő albekezdésekkel egészül ki:
                                    »A transzeurópai közúthálózat Norvégia délkeleti részétől eltérő részein található szakaszain alkalmazott úthasználatidíj-rendszer tekintetében a gyakori úthasználókra alkalmazott kedvezmények és díjcsökkentések alkalmazhatók a 2012. július 13-i 129/2012 EGT vegyes bizottsági határozat (2) hatálybalépésének napján már meglévő díjfizetési szabályokra, amennyiben az érintett infrastruktúra-hálózaton a nemzetközi teherforgalom aránya nem haladja meg a 30 %-ot.
                                    A 129/2012 EGT vegyes bizottsági határozat hatálybalépését követően megállapított úthasználatidíj-rendszerek esetében a gyakori felhasználóknak nyújtott kedvezmények és díjcsökkentések túlléphetik az ezen irányelv 7i. cikke (2) bekezdésének c) pontjában rögzített szintet, ha:
                                    
                                                —
                                             
                                             
                                                az érintett infrastruktúra-hálózaton a nemzetközi teherforgalom aránya nem nagyobb 5 %-nál,
                                             
                                          
                                                —
                                             
                                             
                                                az ilyen kedvezmények vagy díjcsökkentések szintjét különleges körülmények indokolják, például ha az érintett infrastruktúra-hálózat a kompokat helyettesítő hidakból vagy alagutakból áll.
                                             
                                          
                                       (2)  HL L 309, 2012.11.8., 8. o..«”"
                        
                                 
                              
                           (2)  HL L 309, 2012.11.8., 8. o..«”"
                        
                     
                  
                        3.
                     
                     
                        Az f) pont számozása d)-re változik, és az abban szereplő „7. cikk (9) bekezdése” szövegrész helyébe a „7. cikk (1) bekezdése” szövegrész lép.
                     
                  
         
            2. cikk
            A 2011/76/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2016. december 3-án lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2016. december 2-án.
            
               
                  az EGT Vegyes Bizottság részéről
               
               
                  az elnök
               
               Bergís ELLERTSDÓTTIR
            
         
         
            (1)  HL L 269., 2011.10.14., 1. o.
         
         
            (*1)  Alkotmányos követelmények fennállását nem jelezték.
      
      
         
            Az EFTA-államok nyilatkozata
            
               a 2011/76/EU irányelvet az EGT-megállapodásba foglaló 244/2016 EGT vegyes bizottsági határozathoz
            
            A nehéz tehergépjárművekre egyes infrastruktúrák használatáért kivetett díjakról szóló 1999/62/EK irányelv módosításáról szóló, 2011. szeptember 27-i 2011/76/EU európai parlamenti és tanácsi irányelv (1) által módosított, a nehéz tehergépjárművekre egyes infrastruktúrák használatáért kivetett díjakról szóló, 1999. június 17-i 1999/62/EK európai parlamenti és tanácsi irányelv (2) 2. cikke b) pontjának, 7c. cikkének, 7f. cikke (4) és (5) bekezdésének, 7g. cikke (1) bekezdése iv. pontjának, 7h. cikke (3) és (4) bekezdésének, 7i. cikke (1) bekezdésének, 7j. cikke (3) és (4) bekezdésének, 11. cikke (1) bekezdése a) és d) pontjának, valamint IIIa. és IIIb. mellékletének az EGT-megállapodásba foglalása nem sérti az EGT-megállapodás hatályát.
            
               (1)  HL L 269., 2011.10.14., 1. o.
            
            
               (2)  HL L 187., 1999.7.20, 42. o.